 Akizungumza na gazeti hili hivi karibuni, Cannavaro alishikilia msimamo wake wa kustaafu kuichezea timu ya taifa na kusema kuwa ni wakati wa wachezaji chipukizi kutoa mchango wao kwa timu hiyo.“Kuhusu Mkwasa nilishasema maoni yangu kuwa alikosea, na kuhusu kurejea tena kuichezea timu ya taifa hilo haliwezekani kwani nadhani ni wakati wa wachezaji chipukizi kutoa mchango wao, naona kama wakati umefika,”alisema Cannavaro.Alisema kwamba uamuzi aliochukua ni kawaida kabisa na ambao hufanywa na hata wachezaji wa kimataifa kuamua kustaafu ili kutoa muda mwingi kuzitumikia klabu zao baada ya kuona umri umewatupa mkono.“Paul Scholes, Lampard (Frank) na wengine wengi tu walitangaza kustaafu kucheza soka la kimataifa baada ya umri kufika na ili kutoa muda mwingi kuzitumikia klabu zao, na ndivyo ilivyo kwangu,”alisema Cannavaro.